

**CYFARFOD BWRDD CYHOEDDUS**

**26 Hydref 2023**

**Cyfarfod Hybrid Swyddfa Gofal Cymdeithasol Cymru a thrwy Zoom**

**09:30 - 13:00**

|  |  |
| --- | --- |
| **Yn bresennol:****Aelodau’r Bwrdd:** Mick Giannasi, CadeiryddAbigail HarrisCarl Cooper Damian BridgemanEmma Britton (eitemau 1-7)Grace Quantock Helen Mary JonesJane MooreJo KemberMaria Battle Peter MaxSimon BurchTrystan Pritchard  | **Swyddogion Gofal Cymdeithasol Cymru:**Sue Evans (Prif Swyddog Gweithredol) Andrew Lycett (Cyfarwyddwr Cyllid, Strategaeth a Gwasanaethau Corfforaethol)David Pritchard (Cyfarwyddwr Rheoleiddio)Sarah McCarty (Cyfarwyddwr Gwella a Datblygu)Geraint Rowlands (Cyfarwyddwr Cynorthwyol Cyllid a TG)Kate Salter (Cyfarwyddwr Cynorthwyol Gwasanaethau Corfforaethol)Jon Day (Cyfarwyddwr Gweithredol y Gweithlu)Gemma Halliday (Cyfarwyddwr Cynorthwyol – Blynyddoedd Cynnar, y Gymraeg ac Amrywiaeth)Mark Brown (Swyddog Arweiniol Cydraddoldeb, Amrywiaeth a Chynhwysiant)Jeni Meyrick (Cyngor Partneriaeth y Staff)Llinos Bradbury (Ysgrifennydd y Bwrdd - cofnodion)**Yn bresennol:**Julie Morgan, Dirprwy Weinidog Gwasanaethau Cymdeithasol (eitem 2)Taryn Stephens, Dirprwy Weinidog Gwella, Llywodraeth Cymru (eitem 2)Aled Jones, Cymen (cyfieithu ar y pryd)  |

|  |
| --- |
| **Sesiwn gyhoeddus:** |
|  |  |
| **1.** | **Croeso a Sylwadau Agoriadol gan y Cadeirydd**  |
| i. | Croesawodd y Cadeirydd bawb i'r cyfarfod ac estynnodd groeso cynnes yn arbennig i aelodau staff newydd ac aelodau’r cyhoedd a oedd yn arsylwi heddiw.  |
| **2.** | **Atebolrwydd gyda’r Dirprwy Weinidog Gwasanaethau Cymdeithasol, Julie Morgan AS** |
| i.ii.iii.iv.v.vi.vii.viii.ix.x.xi.xii.xiii.xiv.xv.xvi.xvii.xviii.xix.xx.xxi.xxii.xxiii.xxiv.xxv.xxvi.xxviii. | Croesawodd y Cadeirydd y Dirprwy Weinidog i gyfarfod y Bwrdd a chyflwynodd Taryn Stephens, Dirprwy Gyfarwyddwr Gwella, Llywodraeth Cymru, a oedd yn bresennol ar gyfer y cyfarfod atebolrwydd blynyddol. Rhoddodd y Cadeirydd drosolwg o fformat y sesiwn a gwahoddodd y Dirprwy Weinidog i ddarparu’r sylwadau agoriadol. Diolchodd y Dirprwy Weinidog i’r Cadeirydd am y croeso i’r cyfarfod a oedd yn rhan o’r broses lywodraethu flynyddol ar gyfer y Bwrdd yn ei atebolrwydd i’r Dirprwy Weinidog. Roedd yn falch o fod yn bresennol yn y cyfarfod a byddai’n croesawu’r cyfle i gyfarfod ag aelodau staff yn y dyfodol agos. Myfyriodd y Dirprwy Weinidog ar yr arweinyddiaeth a ddarparwyd gan Gofal Cymdeithasol Cymru a diolchodd i bawb am eu gwaith. Cydnabu hefyd mai dyma fyddai cyfarfod atebolrwydd olaf y pum aelod yr oedd eu tymor yn dod i ben ar ddiwedd Mawrth 2024; diolchodd iddynt am eu gwaith a’u hymroddiad i Gofal Cymdeithasol Cymru dros y saith mlynedd diwethaf ar ran Llywodraeth Cymru. Dywedodd y Cadeirydd fod 2022-23 wedi bod yn flwyddyn heriol i’r sector o ystyried y pwysau roedd wedi’i wynebu a’r hinsawdd economaidd. Fodd bynnag, byddai’n deg dweud ei bod wedi bod yn flwyddyn gymharol lwyddiannus i Gofal Cymdeithasol Cymru fel sefydliad. Mae’r broses archwilio wedi bod yn wahanol ond roedd wedi arwain at farn ddiamod ar y cyfrifon blynyddol sy’n dangos cryfder y sefydliad i allu rheoli o fewn cyllideb. Roedd llywodraethu corfforaethol y sefydliad yn gymharol gryf ac wedi’i gryfhau ymhellach dros y 12 mis diwethaf gyda sicrwydd sylweddol cyffredinol gan broses archwilio mewnol y sefydliad. Roedd yn rhaid gwneud rhai newidiadau i amcanion y cynllun busnes yn sgil y pwysau yn y sector ond ar y cyfan, roedd y sefydliad wedi cyflawni ar y llythyr cylch gwaith. Roedd iechyd corfforaethol y sefydliad yn parhau i fod yn gryf gyda lefelau isel o salwch, trosiant isel a morâl ac ymgysylltiad uchel ymysg y staff. Cafwyd cynnydd o ran cyflawni yn erbyn y cynllun strategol newydd yn sgil ehangu’r gofrestr a datblygu galluogrwydd ymchwil, data ac arloesi.Roedd y Bwrdd yn ymwybodol o’r heriau roedd y sector yn eu hwynebu ac yn ystod y flwyddyn a aeth heibio, cafwyd ffocws ar barhau i fod â’n traed ar y ddaear ac mewn cysylltiad â realiti. Roedd y Bwrdd wedi gwahodd pobl i mewn i drafod a siarad am yr heriau roedd y sector yn eu hwynebu i sicrhau bod y sefydliad yn cefnogi lle bo’n bosibl o fewn ei gylch gwaith neu’n dylanwadu gyda thystiolaeth pan yr oedd yr angen mynd i’r afael â phroblemau a bod hynny’n gyfrifoldeb i eraill. Gwahoddwyd tri Chadeirydd y Pwyllgorau i gyflwyno’r meysydd gwaith allweddol a gwblhawyd yn 2022-23 i’r Dirprwy Weinidog .Fel Cadeirydd y Pwyllgor Rheoleiddio a Safonau, darparodd GQ drosolwg o waith y Pwyllgor yn ystod 2022-23. Yn ei chyflwyniad, tynnodd GQ sylw at y canlynol:* Roedd rheoleiddio’n gyfrifoldeb statudol i Gofal Cymdeithasol Cymru. Y cyflawniad mwyaf arwyddocaol eleni yn y maes hwn oedd cwblhau’r broses bum mlynedd o ehangu’r Gofrestr a chyflwyno cofrestru i weithwyr cartrefi gofal oedolion. Ar ddiwedd y cyfnod, roedd y Gofrestr yn cynnwys 53,000 o aelodau, i fyny o 12,000 yn 2018. Ar y diwrnod hwnnw roedd dros 58,000.
* I gefnogi’r twf hwnnw, roedd y sefydliad wedi gweithio gyda’r sector i symleiddio llwybrau cofrestru, gan gyflwyno llwybr asesu cyflogwyr newydd a dileu’r egwyddorion cyfredol a’r cymhwyster gwerthoedd.
* Pwrpas canolog y Gofrestr oedd diogelu’r cyhoedd; cafodd 36 o unigolion eu tynnu oddi ar y gofrestr yn 2022-23 drwy’r prosesau Addasrwydd i Ymarfer.
* Roedd proses Gorchymyn Interim y sefydliad yn golygu bod y sefydliad hefyd wedi gallu cyfyngu 76 o unigolion rhag gweithio ym maes gofal cymdeithasol tra bod ymchwiliad yn cael ei gynnal i honiadau difrifol yn eu herbyn.
* Y tu hwnt i ddiogelu’r cyhoedd, roedd rheoleiddio hefyd yn ymwneud â phroffesiynoli, cefnogi gweithwyr cofrestredig a chael gwell dealltwriaeth o’r gweithlu. Mae hefyd yn galluogi gwaith pwysig fel arolwg gweithlu cyntaf y sefydliad yn 2023, y cyntaf o’i fath yn y DU.
* Y sefydliad hefyd oedd rheoleiddiwr y radd mewn gwaith cymdeithasol a chymwysterau ôl-raddedig yng Nghymru. Bodlonodd yr 11 cwrs yn y 9 sefydliad addysg uwch drothwyon y sefydliad yn ystod eu hadolygiad blynyddol yn 2022/23.
* Newid nodedig ar gyfer 2022/23 oedd twf sylweddol mewn ceisiadau gan weithwyr cymdeithasol rhyngwladol i weithio yng Nghymru. Daeth 170 o geisiadau i law, teirgwaith yn uwch na’r flwyddyn flaenorol a thuedd sydd wedi parhau i gyflymu eleni.
* Parhawyd â’r gwaith i wella prosesau rheoleiddio’r sefydliad er mwyn eu gwneud mor effeithiol ac effeithlon â phosibl. Roedd y sefydliad wedi lleihau costau gwrandawiadau ac wedi sicrhau arbedion sylweddol, a oedd yn golygu bod modd rheoli gofynion ychwanegol y gofrestr fwy.
* Roedd y sefydliad wedi datblygu cysylltiadau cryfach gyda darparwyr gofal cymdeithasol drwy wasanaeth cymorth i gyflogwyr newydd y sefydliad, gan wella dealltwriaeth o brosesau rheoleiddio’r sefydliad, a chyflwyno mwy o gyflogwyr i wasanaethau fel Gofalwn Cymru a’r fframwaith llesiant.
* Cydbwyso diogelu’r cyhoedd ac ymarfer diogel gan ddefnyddio’r Gofrestr i gefnogi’r gweithlu fydd nodau craidd gwaith rheoleiddio’r sefydliad o hyd.

Diolchodd y Dirprwy Weinidog i GQ am y trosolwg ac am y sicrwydd cadarnhaol a ddarparodd. Roedd ganddi ddiddordeb yn y cynnydd mewn gweithwyr cymdeithasol rhyngwladol gan holi o ba wledydd y daethant ac a oedd yn ymdrech bwrpasol i recriwtio o dramor. Dywedodd DP fod cofrestryddion o dramor wedi bod yn dod o amrywiaeth o wledydd ond bod nifer sylweddol wedi dod o Hong Kong ac India gyda rhai awdurdodau lleol wedi datblygu cysylltiadau yno. Dywedodd DP y byddai’n falch o rannu nifer a manylion y gwledydd â’r Dirprwy Weinidog y tu allan i’r cyfarfod. **CAM GWEITHREDU:** Roedd gwaith wedi’i wneud hefyd ar gefnogi awdurdodau lleol i’w galluogi i gefnogi’r gweithwyr i ddeall y system gofal cymdeithasol yng Nghymru. Roedd angen sicrhau bod yna ddigon o dai addas ar gael i’r rhai a oedd yn dod yma i weithio. Ychwanegodd fod gwaith yn cael ei wneud ar lefel y DU i sicrhau bod gofynion mynediad ar gyfer rolau o’r fath yn gyson ar draws yr holl wledydd o ystyried y cynnydd yn y niferoedd a welwyd. Ychwanegodd EB ei bod hi’n ymwybodol bod yna gynnig gweithredol wedi bod yn Sir Gâr a oedd wedi cynnwys llety gyda’r pecynnau cymorth. Roedd hyn wedi bod yn llwyddiannus, ac roedd yn hapus i rannu gwybodaeth. **CAM GWEITHREDU**Diolchodd y Dirprwy Weinidog i DP am y diweddariad a symudodd ymlaen i drafod cofrestru a gofyn beth mae hynny’n ei olygu i’r unigolyn.Atebodd SE trwy ddweud y byddai’n golygu pethau gwahanol i bobl wahanol. Bydd rhai yn teimlo’n falch i fod yn rhan o broffesiwn cofrestredig. Yn ystod COVID roedd y sefydliad wedi darparu cardiau adnabod i’r gweithlu cofrestredig ond roedd yna ddiddordeb hefyd gan weithwyr gofal cymdeithasol nad oeddynt ar y gofrestr yn sgil y gydnabyddiaeth a ddeuai yn ei sgil.Ychwanegodd DP fod uchelgais rheoleiddio yn ehangach na chofrestru’n unig; roedd yn cynnwys codi statws y gweithlu a gwneud y cyhoedd yn ehangach yn ymwybodol o sgiliau ac ymroddiad y rhai a oedd yn gweithio yn y sector. Roedd hefyd yn darparu fframwaith ar gyfer datblygiad proffesiynol a chynnydd yn y sector. Soniodd DP fod y sefydliad wrthi’n treialu bathodynnau cofrestru i’r gweithlu eu gwisgo fel ffordd o allu gweld eu bod yn rhan o weithlu cofrestredig. Roedd y gweithlu hefyd wedi ymateb yn gadarnhaol i’r cyflog byw gwirioneddol ac roedd y sefydliad wedi ceisio symleiddio’r broses gofrestru cymaint â phosibl.Roedd y Dirprwy Weinidog hefyd o’r farn bod cofrestru’n gadarnhaol; roedd yna fanteision i’r gweithlu ac roedd yn diogelu’r rhai a oedd yn derbyn gofal. Cyfeiriodd yn ôl at y cyflwyniad a gofynnodd am ragor o wybodaeth ar y gorchmynion interim a ddefnyddiwyd.Dywedodd DP fod y gorchmynion interim yn cael eu defnyddio pan oedd unigolion cofrestredig yn destun honiadau difrifol, a’u bod yn eu hatal rhag gweithio mewn rôl gofal cymdeithasol wrth i honiadau fod yn destun ymchwiliad. Ni fyddai pob un yn cael eu tynnu oddi ar y gofrestr yn dilyn ymchwiliad. Rhoddodd DP ddiweddariad hefyd ar waith yr oedd ef a’r Cadeirydd wedi bod yn ei wneud drwy Gomisiynwyr Heddlu a Throseddu Cymru i godi ymwybyddiaeth o sut y gall y sefydliadau gydweithio’n well. Diolchodd y Cadeirydd i’r Dirprwy Weinidog am ei chwestiynau ac arsylwadau a gofynnodd i TP fel Cadeirydd y Pwyllgor Gwella ddarparu uchafbwyntiau gwaith y Pwyllgor yn ystod 2022-23. Yn ei gyflwyniad, tynnodd TP sylw at y canlynol:* Roedd gan Gofal Cymdeithasol Cymru rôl arweiniol yn cefnogi datblygiad y gweithlu, gwella gwasanaethau, ymchwil, data ac yn fwyaf diweddar, arloesedd, diolch i gyllid ychwanegol gan Lywodraeth Cymru i gefnogi’r maes allweddol hwn.
* Roedd gan y sefydliad rôl ers blynyddoedd yn cefnogi datblygiad y gweithlu ac roedd y sefydliad wedi cyhoeddi adroddiad blynyddol ar gynnydd yn erbyn Strategaeth y Gweithlu.
* Roedd y sefydliad hefyd yn arwain gwaith i ddatblygu safonau hyfforddi, dysgu a datblygu diogelu cenedlaethol cyntaf Cymru, a gafodd eu lansio yn ystod yr Wythnos Diogelu yn hydref 2022.
* Roedd denu, recriwtio a chadw gweithwyr yn dal i fod yn fater allweddol yn y sector. Roedd ymgyrch Gofalwn Cymru, a lansiwyd yn 2019, yn frand cyffredin i hyrwyddo swyddi yn y sector gofal cymdeithasol, blynyddoedd cynnar a gofal plant. Roedd hefyd yn darparu dull o godi proffil y sector. O ran metreg:
* roedd 139,000 o ymwelwyr â gwefan Gofalwn Cymru.
* roedd 6,422 o swyddi wedi’u hysbysebu ar y porth swyddi.
* roedd 62,461,120 o argraffiadau (sawl gwaith yr oedd cynnwys wedi’i arddangos) ar draws pob ymgyrch gyda 121,097 o gliciadau (unigolion yn rhyngweithio â’r cynnwys mewn rhyw ffordd)
* mae 1 o bob 5 o’r boblogaeth (19%) yn ymwybodol o Gofalwn Cymru a thros 1 o bob 3 (37%) yn teimlo’n fwy cadarnhaol am y sector ar ôl gweld yr hysbyseb teledu.
* roedd 716 o unigolion wedi cwblhau’r cyflwyniad i raglenni gofal cymdeithasol neu ofal plant.
* Roedd gan y sefydliad fuddsoddiad parhaus mewn hyfforddiant a chymwysterau, yn cynnwys gweinyddu Grant Datblygu’r Gweithlu Gofal Cymdeithasol Cymru. Roedd y sefydliad yn talu ychydig dros £7 miliwn, yn uniongyrchol i awdurdodau lleol drwy’r Grant, gydag ychydig dros £3 miliwn o arian cyfatebol yn dod gan awdurdodau lleol.
* Roedd y sefydliad wedi parhau i hyrwyddo gwella gwasanaethau drwy gefnogi datblygiad rheolwyr ac arweinwyr; roedd adborth o raglenni arweinyddiaeth yn awgrymu bod 98% o gyfranogwyr yn teimlo bod y rhaglen yn berthnasol i’w sefydliad, yn diwallu eu hanghenion ac yn cynnwys gweithgareddau priodol.
* Mynychodd 260 o Unigolion Cyfrifol raglen hyfforddi Ymgorffori Ymarfer sy’n canolbwyntio ar y Person ac yn seiliedig ar Gryfderau.
* Yn 2022-23 dechreuodd y sefydliad raglen waith hirdymor yn edrych ar sut y gall y sefydliad gefnogi arloesedd mewn gofal cymdeithasol yng Nghymru. Roedd gwaith cychwynnol y sefydliad yn canolbwyntio ar ofyn i bobl pa gymorth yr hoffent ei gael. Yna, datblygwyd y dull yn seiliedig ar eu hadborth, gan ddatblygu gwybodaeth ar-lein i gefnogi gweithwyr proffesiynol a chreu cymunedau ymarfer.
* Roedd gan gymuned ymarfer ar-lein cyfredol y sefydliad i gefnogi’r defnydd o dystiolaeth mewn cynllunio strategol a chynllunio gwasanaethau dros 60 o aelodau erbyn diwedd y flwyddyn ac roedd hyn wedi parhau i gryfhau yn y flwyddyn ariannol hon.

Diolchodd y Dirprwy Weinidog i TP am y trosolwg a gofynnodd am ddiweddariad ar niferoedd gwaith cymdeithasol ar gyfer y flwyddyn gyfredol. Esboniodd SMcC fod myfyrwyr gwaith cymdeithasol yn cael eu gwirio gan y Gwasanaeth Datgelu a Gwahardd pan fyddant yn ymuno â’r gofrestr; roedd y broses hon fel arfer yn cael ei chwblhau tua chanol mis Tachwedd, a byddai’r sefydliad yn gwybod y niferoedd pendant yr adeg honno. Ar yr un pryd, byddai gwybodaeth hefyd am y niferoedd ar y rhaglen “datblygu eich rhai eich hunain” a gefnogir gan awdurdodau lleol. Ar hyn o bryd, rhagwelir y bydd tua 190 o fyfyrwyr yn dod i mewn trwy’r llwybr mynediad uniongyrchol a byddai’r rheiny yn derbyn bwrsariaeth, os oeddynt yn gymwys.Gofynnodd y Dirprwy Weinidog a oedd y cynnydd mewn bwrsariaethau wedi gwneud gwahaniaeth. Dywedodd SMcC fod yr amcanestyniadau cyfredol yn dangos bod y niferoedd yn cynyddu ond nad oedd y rheswm am hynny’n glir eto. Yn ystod mis Tachwedd, byddai’r rhai a oedd yn ymuno â’r gofrestr yn cael eu holi am y rheswm iddynt benderfynu ymuno â’r cwrs gwaith cymdeithasol a byddai hyn yn darparu dangosydd llawer mwy dibynadwy o effaith y cynnydd yn lefel y fwrsariaeth.Rhoddodd SMcC ddiweddariad ar y niferoedd ‘datblygu eich rhai eich hunain’ gyda 150 yn ddisgwyliedig yn ystod y flwyddyn o gymharu â 135 yn y flwyddyn flaenorol. Roedd gwaith wedi’i wneud gydag awdurdodau lleol hefyd ar rôl yr ymarferydd gwasanaethau cymdeithasol, a oedd yn galluogi unigolion i ddefnyddio eu cymhwyster lefel pedwar er mwyn dechrau cwrs gradd ar lefel dau. Dywedodd SMcC fod y cyfan yn symud i’r cyfeiriadau cywir. Roedd gwaith yn mynd rhagddo i ddatblygu proffil o waith cymdeithasol a fyddai’n galluogi Gofal Cymdeithasol Cymru i goladu gwybodaeth mewn un adroddiad gan ddarparu darlun cyflawn.Canmolodd y Dirprwy Weinidog ymgyrch Gofalwn Cymru am godi ymwybyddiaeth ac roedd yn edrych ymlaen at y wefan ddiwygiedig. Diolchodd y Cadeirydd i’r Dirprwy Weinidog am ei chwestiynau a’i harsylwadau a gofynnodd i CC fel Cadeirydd y Pwyllgor Archwilio a Risg ddarparu uchafbwyntiau o waith y Pwyllgor yn ystod 2022-23. Yn ei gyflwyniad, tynnodd CC sylw at y canlynol: * Mae gwaith yn mynd rhagddo gyda’r Uned Cyrff Cyhoeddus i recriwtio 11 o aelodau i’r Bwrdd dros y 2 flynedd nesaf gyda ffocws arbennig ar gynyddu amrywiaeth y Bwrdd.
* Roedd y Pwyllgor Archwilio a Risg hefyd wedi recriwtio dau aelod annibynnol newydd gydag arbenigedd mewn seiberddiogelwch a sgiliau ariannol ac roedd hynny wedi cryfhau gallu ac effeithiolrwydd y Pwyllgor.
* O ran effeithiolrwydd y Bwrdd, cynhaliwyd adolygiad o effeithiolrwydd ym mis Mawrth gyda’r canfyddiadau a’r argymhellion ar gyfer gwella wedi’u cynnwys yn rhaglen ddatblygu’r Bwrdd yn y dyfodol.
* Parhaodd y sefydliad i sicrhau bod ei drefniadau llywodraethu ac ariannol yn cefnogi penderfyniadau hyblyg ac roedd yn ymatebol i risgiau a phroblemau a oedd yn datblygu yn y sector. Yn ystod 2022/23, rhoddwyd sylw arbennig i’r canlynol:
* Buddsoddiad newydd wedi’i glustnodi gan y Llywodraeth i ddatblygu gallu’r sector ar gyfer ymchwil, data ac arloesi, a oedd yn ymestyn y gweithgareddau sydd angen eu goruchwylio a’u rheoli yn ystod y flwyddyn. Roedd cyllid hirdymor ar gyfer y rhaglenni hyn y tu hwnt i’r cyfnod cyntaf o 3 blynedd eto i’w gadarnhau, a oedd yn risg posibl sylweddol i’r ffrydiau gwaith hynny.
* Adolygiadau o brosesau mewnol a datblygiadau systemau i gefnogi’r gwaith o ehangu’r Gofrestr dros 20,000 yn ystod y flwyddyn.
* Datblygiadau gwasanaeth newydd i gefnogi cyflogwyr a’r gweithlu.
* Parhaodd y sefydliad i gyflawni yn erbyn y Cynllun Strategol 5 mlynedd, gan ganolbwyntio ar amcanion Cynllun Busnes 2022/23 a’r Llythyr Cylch Gwaith. Craffodd y Bwrdd ar berfformiad yn erbyn y Cynllun Busnes bob chwarter gydol y flwyddyn.
* Yn ystod y flwyddyn, profodd y sefydliad oedi o ran cyflawni rhai prosiectau yn sgil heriau recriwtio, ymgysylltu â’r sector, clustnodi rhai adnoddau a oedd yn atal ailgyfeirio a nifer llai na’r disgwyl o fyfyrwyr gwaith cymdeithasol gan brifysgolion. Arweiniodd hyn at dynnu llai o arian i lawr, gan gyfrannu at hyblygrwydd diwedd blwyddyn Llywodraeth Cymru.
* Bu’r sefydliad hefyd yn gweithio i ddatblygu Cynllun Busnes diwygiedig ar gyfer 2023/24 sy’n cyd-fynd â blaenoriaethau’r Cynllun Strategol. Cyflwynodd y sefydliad fodel cynllunio ariannol tair blynedd, yn unol â’i barodrwydd i dderbyn risg y cytunwyd arno i sicrhau bod y ffrydiau gwaith a ddatblygir yn gynaliadwy yn yr hirdymor.
* Roedd yna ffocws ar wella’n barhaus ac ymgorffori diwylliant trefniadau llywodraethu effeithiol a monitro risg strategol, mesurau rheoli mewnol a sicrwydd. Yn arbennig, yn ystod y flwyddyn, bu’r Pwyllgor yn:
* Ystyried mesurau rheoli seibergadernid a data sy’n derbyn adroddiadau cydymffurfedd archwilio mewnol ISO arbenigol ar gyfer craffu a sicrhau bod ardystiad System Rheoli Diogelwch ISO27001 yn cael ei gynnal.
* Goruchwylio adroddiad archwilio diamod Swyddfa Archwilio Cymru ar gyfer cyfrifon statudol 2022/23 y sefydliad.
* Craffu ar ganlyniadau’r deg adolygiad archwilio mewnol a gynhaliwyd yn ystod y flwyddyn gyntaf gan archwilwyr mewnol newydd y sefydliad. Cyflawnodd saith maes sicrwydd sylweddol a thri sicrwydd rhesymol.
* Cyflwyno rhaglen ‘archwiliad dwfn’, gan gynnal adolygiadau manwl o reoli risg a gweithgareddau Gofalwn Cymru y sefydliad.
* Mae’r sefydliad wedi gweld newidiadau mawr dros y tair blynedd diwethaf gyda thwf sylweddol yn staff y sefydliad i gyflawni blaenoriaethau Llywodraeth Cymru. Roedd yna berthynas gydweithio gadarnhaol â’r Cyngor Partneriaeth Staff; cyflwynwyd polisi gweithio hybrid yn effeithiol a chynhaliodd aelodau’r Bwrdd ymarferion gwrando gyda staff a oedd wedi bod yn ddatblygiad cadarnhaol i’w groesawu. Roedd yna ddiwylliant iach yn y sefydliad a ddangoswyd gan:
* Gyfraddau trosiant isel a lefelau salwch isel.
* Lefelau uchel o foddhad staff fel y dangoswyd gan yr arolwg staff.

Diolchodd y Dirprwy Weinidog i CC am y trosolwg. Cyfeiriodd at y cyhoeddiad diweddar am y cynnydd yn y Cyflog Byw Gwirioneddol a gofynnodd beth oedd y goblygiadau i staff Gofal Cymdeithasol Cymru. Dywedodd AL fod holl weithwyr Gofal Cymdeithasol Cymru yn cael eu talu ar lefel uwch na’r cyflog byw gwirioneddol er bod y mesur wedi bod o fudd yn amlwg i’r rai sy’n gweithio yn y sector. Gofynnodd y Dirprwy Weinidog am yr ymarferion ymgysylltu â staff y soniwyd amdanynt. Esboniodd y Cadeirydd fod yr ymarferion ymgysylltu’n cynnwys grwpiau staff bach yn cyfarfod yn rhithwir ag aelodau’r Bwrdd, gan ddilyn trafodaeth thematig yn aml, fel gweithio hybrid. Croesawodd y tîm gweithredol y sgyrsiau hyn ac roeddynt yn ffynonellau gwybodaeth gwerthfawr a oedd yn ategu arolygon staff. Myfyriodd y Cadeirydd ymhellach ar y polisi gweithio hybrid a’i effaith ar ddenu pobl o safon i’r sefydliad a chynnal diwylliant cadarnhaol ymysg staff yr un pryd. Myfyriodd hefyd ar y newidiadau mewn niferoedd staff a oedd wedi cynyddu i tua 230 o 140 dros y tair blynedd. Cyflwynwyd meysydd gwaith newydd hefyd yn ogystal â chynyddu nifer y bobl sydd eu hangen i reoli’r cynnydd sylweddol yn y niferoedd ar y Gofrestr. Er bod yna fuddsoddiad wedi bod mewn staff, roedd y sefydliad wedi gwella effeithlonrwydd hefyd, er enghraifft, wedi lleihau costau cyfreithiol y broses addasrwydd i ymarfer. O ganlyniad, roedd cost cynnal y Gofrestr fesul unigolyn cofrestredig wedi gostwng yn sylweddol ers 2017, sy’n dangos ffocws y sefydliad ar ddatblygu prosesau symlach i sicrhau effeithlonrwydd. Gofynnodd y Dirprwy Weinidog am y newidiadau sydd i ddod i aelodaeth y Bwrdd. Crybwyllodd y Cadeirydd y broses recriwtio i aelodau newydd o’r Bwrdd a oedd yn canolbwyntio ar werthoedd a dethol yn seiliedig ar dystiolaeth. Y nod yw cynnal Bwrdd amrywiol sydd â’u traed ar y ddaear, gan ailadrodd cryfderau’r Bwrdd cyfredol. Symudodd y Dirprwy Weinidog ymlaen i drafod yr anawsterau yn y sector a gofynnodd am sylwadau’r Bwrdd ar beth mwy allai Llywodraeth Cymru ei wneud i wella’r sefyllfa. Gwnaed y pwyntiau canlynol:* Dywedodd MB fod y gallu i symud ymlaen drwy hyfforddiant a sicrwydd gwaith megis trwy brentisiaethau iechyd a gofal cymdeithasol integredig wedi denu pobl i’r sector.
* Myfyriodd AH ar ei phrofiad gyda Bwrdd Partneriaeth Rhanbarthol Caerdydd a’r Fro lle roeddynt yn gweld cynnydd yn nifer y plant sy’n dod i mewn i’r system mewn argyfwng a oedd yn creu newidiadau yn y galw, a phwysau ôl-bandemig ac yn sgil yr argyfwng costau byw presennol.
* Myfyriodd PM ar ei sefydliad ei hun a oedd yn darparu gofal cymdeithasol a bod staff yn gadael er mwyn camu ymlaen, er enghraifft, i astudio i fod yn weithwyr cymdeithasol neu’n nyrsys. Pe bai eu hastudiaethau wedi’u strwythuro’n wahanol, teimlai y byddai yna gyfle i gadw pobl yn gweithio yn y sector wrth iddynt astudio hefyd. Awgrymodd hefyd y byddai mwy o gyfleoedd am secondiadau rhwng gofal cymdeithasol ac iechyd yn fuddiol i hyrwyddo integreiddiad y gweithlu.

Diolchodd y Dirprwy Weinidog i’r Bwrdd am eu sylwadau a mynegodd ddiolch am ymdrechion y staff a’r uwch dîm rheoli mewn amgylchiadau heriol. Gan gydnabod heriau allanol, pwysleisiodd yr angen i ddyfalbarhau ac ymdrechu i sicrhau cyfnod gwell. Gadawodd y cyfarfod ar y pwynt hwn.  |
| **3.** | **Ymddiheuriadau a Datgan Buddiannau**  |
| i.ii.iii. | Derbyniwyd ymddiheuriadau gan Donna Hutton a Liz Parker, Cadeirydd y Cyngor Partneriaeth Staff. Roedd Jeni Meyrick yn bresennol fel cynrychiolydd y Cyngor.Dywedodd HMJ ei bod yn aelod o Bwyllgor Cymru y Comisiynydd Cydraddoldeb a Hawliau Dynol. Nodwyd bod EB yn gorfod gadael y cyfarfod ychydig wedi 11 y bore.  |
| **4.** | **Cofnodion Cyfarfod y Bwrdd**  |
| i. | Cafodd cofnodion cyfarfod 20 Gorffennaf 2023 eu trafod a'u cymeradwyo gan y Bwrdd fel cofnod cywir o'r cyfarfod.  |
| **5.** | **Log Gweithredu a Materion yn Codi** |
| i.ii. | Tynnwyd sylw’r aelodau at y log gweithredu parhaus sy’n rhoi’r wybodaeth ddiweddaraf am y cynnydd a wnaed yn erbyn camau gweithredu sy’n weddill ers y cyfarfod diwethaf. Nid oedd unrhyw gwestiynau na sylwadau pellach ar y log gweithredu nac unrhyw faterion yn codi.  |
| **6.** | **Diweddariad gan Gadeiryddion y Pwyllgorau**  |
| i.ii.iii.iv.v.vi.vii.viii.ix.x. | Diolchodd y Cadeirydd i Gadeiryddion y Pwyllgorau am eu crynodebau ysgrifenedig cryno o gyfarfodydd Pwyllgorau mis Medi a holodd a oedd ganddynt unrhyw beth yr hoffent ei ychwanegu at eu crynodebau ysgrifenedig. Nid oedd gan unrhyw un unrhyw beth i’w ychwanegu ond roeddynt yn hapus i dderbyn unrhyw sylwadau neu gwestiynau. Rhoddodd y Cadeirydd ddiweddariad ar gyfarfod o’r Pwyllgor Tâl a gynhaliwyd ar 18 Hydref. Yno, trafodwyd y canlynol:* Yn gynharach yn y flwyddyn, roedd y Pwyllgor Tâl wedi argymell codiad cyflog o 4% i’w staff yn 2022/23 ac roedd yn aros am gymeradwyaeth gan Lywodraeth Cymru. Credir bod Llywodraeth Cymru yn ystyried codiad o 5% i’w staff ac roedd y Pwyllgor wedi cadw’r hawl i ailystyried ei argymhelliad yn sgil setliadau eraill y cytunwyd arnynt. O ganlyniad, cytunodd y Pwyllgor i ail-ymgynnull fel y bo angen i ystyried datblygiadau pellach yn y maes hwn.
* Derbyniodd y Pwyllgor ddiweddariad ar yr adolygiad o’r cynllun gwerthuso swyddi gyda system JEGS yn cael ei hystyried fel opsiwn posibl; roedd diweddariad pellach i ddod yn y Flwyddyn Newydd ar y system a sut y gallai weithio.
* Dangosodd yr Arolwg Pobl adborth calonogol a chadarnhaol a llongyfarchodd SE a’i thîm am y canlyniad a oedd yn cyflwyno diwylliant y sefydliad mewn goleuni cadarnhaol iawn.
* Derbyniodd y Pwyllgor arddangosiad o’r porth buddion staff newydd a oedd yn ddatblygiad diddorol a chyffrous i’r staff allu cael mynediad ato.

Cydnabu PM bod y Pwyllgor wedi ystyried yr argymhelliad i godi cyflog yn fanwl. Fodd bynnag, roedd yn ymwybodol pe bai chwyddiant yn parhau i fod yn uchel, y byddai 4% yn doriad cyflog i staff, mewn termau real. Roedd yn bryderus y gallai’r sefydliad golli staff i sefydliadau eraill a gofynnodd a oedd yna ffordd i edrych ar roi’r gorau i rai gweithgareddau er mwyn i godiad cyflog gyd-fynd yn nes â chwyddiant. Dywedodd AL fod rhaid i Lywodraeth Cymru gymeradwyo unrhyw argymhelliad ac y byddai’n edrych ar draws tirwedd cyflogau’r sector cyhoeddus. Roedd wedi rhoi inni awgrym o baramedrau cynllunio ar gyfer y flwyddyn nesaf y mae gofyn i sefydliadau eu hystyried fel rhan o’u cyllideb ar gyfer y flwyddyn. Nid oedd yn debygol y byddai’n cymeradwyo unrhyw godiadau cyflog oedd yn anghyson ag eraill. Ychwanegodd AL hefyd y byddai yna her o ran fforddiadwyedd wrth symud ymlaen gan fod twf yn y GIA yn annhebygol ac roedd yna bosibilrwydd y gallai ostwng hyd yn oed. Roedd yn amgylchedd ariannol heriol a byddai’r Pwyllgor Tâl yn derbyn y wybodaeth ddiweddaraf tra bod y sefydliad hefyd yn edrych yn barhaus ar fuddion heb fod yn gysylltiedig â thâl i helpu staff.Dywedodd SMcC fod y Tîm Rheoli Gweithredol yn edrych ar senarios gwahanol, yn cynnwys meithrin gallu mewnol fel nad oedd angen i’r sefydliad ddod â chymaint o allu allanol neu gomisiynu gwaith, yn ogystal ag arbedion eraill y gellid eu sicrhau ar draws y sefydliad. Ychwanegodd SE ei bod yn ymwybodol bod rhai staff yn pryderu am y posibilrwydd o gael gwared ar swyddi o ystyried y rhagolygon ar draws y sector cyhoeddus a’r trydydd sector; roedd felly wedi darparu sicrwydd yn ei briffiau staff nad oedd y sefydliad yn edrych ar ddiswyddiadau gorfodol nac yn bwriadu gwneud hynny. Myfyriodd JeM ar y sefyllfa hefyd fel aelod o staff a oedd wedi gweithio i’r sefydliad ers amser maith ac yn ystod cyfnodau o bwysau ariannol yn y gorffennol. Cydnabu bod gweithio hybrid wedi lleihau costau cymudo staff ac y byddai sicrwydd swydd yn bwysicach i staff na chodiad cyflog o ychydig ganrannau yma ac acw.Ychwanegodd EB y dylid edrych ar y darlun cyfan ac roedd yn ddiolchgar i SE am roi sicrwydd i’r staff, gan mai nhw yw ased mwyaf a gorau y sefydliad.Diolchodd y Cadeirydd i’r Bwrdd am eu sylwadau a’u cwestiynau a chafodd y diweddariadau eu nodi.  |
| **7.**  | **Cyflwyno’r cyd-destun a negeseuon allweddol gan y Prif Weithredwr a’r Cyfarwyddwyr** |
| i.ii.iii. | Gosododd SE y cyd-destun ar gyfer gweddill y cyfarfod, gan ategu'r ddogfen briffio a rannwyd ag aelodau'r Bwrdd cyn y cyfarfod gyda rhai diweddariadau llafar. Tynnodd sylw at y materion canlynol y credai y byddai o ddiddordeb arbennig i'r aelodau: * Fel y trafodwyd eisoes, roedd cyllid cyhoeddus yn risg sylweddol, felly roedd y sefydliad yn edrych ar ffyrdd o sicrhau y gallai'r sefydliad barhau i fod yn gynaliadwy ac yn effeithiol.
* Roedd y llythyr cylch gwaith ar gyfer 23/24 bellach wedi'i dderbyn; roedd angen mynd trwy ambell gwestiwn ar gyllid thîm nawdd y sefydliad. Roedd y gwaith cynllunio bellach yn dechrau ar gyfer cylch gwaith 2024-25.
* Rhannwyd briff CLlLC fel rhan o'i diweddariad ysgrifenedig. Llais llywodraeth leol oedd CLlLC, ac mae'r briff yn nodi'r heriau anodd iawn yn eu cyllid gyda phwyslais penodol ar ofal cymdeithasol.
* Cafodd y Bwrdd gyflwyniad ar ganlyniadau'r arolwg gweithlu gofal cymdeithasol yn y sesiwn datblygu strategol y diwrnod cynt. Diolchodd i DP am arwain y darn sylweddol hwnnw o waith y byddai'r sefydliad nawr am adeiladu arno.
* Mae ymgynghoriad 'Ymlaen', strategaeth ymchwil, data ac arloesi y sefydliad bellach wedi'i lansio.
* Byddai'r Pwyllgor Gwella yn treulio amser yn ei gyfarfod nesaf ym mis Rhagfyr ar drawsnewid gwasanaethau plant.
* Roedd fforwm arferion gorau ac arloesi Llywodraeth Cymru yn datblygu fel lle defnyddiol i ddod â'r teulu gofal cymdeithasol ynghyd i rannu arferion gorau ledled Cymru.
* Roedd ffeithlun rhanddeiliaid wedi ei rannu; bydd yn newid ac yn cael ei ddiweddaru dros amser. Roedd yn bwysig gwybod mai dogfen lefel uchel yw hi, ac nad yw'n cynnwys pob partner na'r holl weithgareddau.
* Roedd presenoldeb SE yng Nghyngor Cydweithlu CLlLC yn gyfle i rannu'r hyn mae Gofal Cymdeithasol Cymru yn ei wneud fel sefydliad a rhannu rhywfaint o ddata, gan gynnwys canfyddiadau'r arolwg gweithlu. Cafodd y mewnbwn dderbyniad da iawn, a chafodd y sefydliad ei ganmol gan gynrychiolwyr o’r undebau llafur ar y ffordd y mae'n cefnogi'r gweithlu drwy brosesau FTP.
* Dangosodd diweddariad y Cynllun Busnes fod 80% o'r gweithgareddau ar y trywydd iawn ac 20% angen cefnogaeth.
* Roedd ffeithlun defnyddiol wedi'i gynnwys yn adroddiad Rhaglen Datblygu'r Gweithlu yn tynnu sylw at beth cynnydd mewn allbynnau dysgu a datblygu.
* Roedd yr adroddiad cydraddoldeb blynyddol yn cael ei rannu i'w drafod a hwn oedd yr adroddiad cynnydd cyntaf yn erbyn Cynllun Cydraddoldeb Strategol 2022-27 y sefydliad. Roedd y sefydliad wedi buddsoddi adnoddau ychwanegol i gefnogi'r gwaith hwn.
* Yn dilyn sylwadau cynharach ar yr arolwg staff, roedd pob adran bellach wedi cael eu trafodaethau mewnol eu hunain ar ganlyniadau'r arolwg staff ac wedi datblygu cynlluniau gweithredu i fwrw ymlaen. Un o bryderon yr arolwg staff oedd bod llond llaw o’r staff wedi dweud eu bod wedi wynebu achosion o wahaniaethu, bwlio neu aflonyddu ac mae hynny'n gwbl annerbyniol. O ganlyniad roedd AD wedi datblygu llwybr diogel i bobl ddod ymlaen a rhannu eu pryderon. Roedd y sefydliad hefyd yn diweddaru'r Polisi Urddas a Pharch yn y Gweithle gydag adran ychwanegol ar sut i herio pobl yn barchus wrth i broblemau godi, yn hytrach nag aros am yr arolwg staff blynyddol.

Diolchodd y Cadeirydd i SE am y diweddariad a gofynnodd am unrhyw sylwadau neu gwestiynau. Cynhaliwyd y drafodaeth ganlynol: * Myfyriodd GQ ar sylwadau SE am allu herio yn y fan a’r lle sy'n gallu bod yn anodd; soniodd am [hyfforddiant gwylwyr gweithredol](https://righttobe.org/bystander-intervention-training/) y gallai Gofal Cymdeithasol Cymru ei ystyried.
* Cytunodd HMJ â'r angen am drafodaeth bellach ar y Bwrdd Trawsnewid Gwasanaethau Plant gan fod llawer o waith yn cael ei ddatblygu a allai effeithio ar waith Gofal Cymdeithasol Cymru.
* Dywedodd SE ei bod yn eitem i'w thrafod yn y Pwyllgor Gwella nesaf. Roedd Llywodraeth Cymru wedi gofyn am gymorth gan Gofal Cymdeithasol Cymru yn y maes hwn, ac mae trafodaethau wrthi'n cael eu cynnal ar y ffordd orau o gyflawni hyn o fewn yr adnoddau a'r cylch gwaith presennol.
* Gofynnodd AH am y grŵp gwasanaeth integredig a oedd yn canolbwyntio ar baratoi ar gyfer y Gaeaf a gofynnodd beth arall y gallai Gofal Cymdeithasol Cymru ei wneud. Roedd hi'n ymwybodol bod nifer y staff sy'n derbyn brechlyn rhag y ffliw yn isel ar hyn o bryd a gofynnodd a oedd angen cymorth pellach i'r gweithlu gofal cymdeithasol. Hefyd, gofynnodd a fyddai trafodaeth bellach yn y Pwyllgor Gwella yn ddefnyddiol ar y tri maes effaith sy'n cael eu holrhain ar hyn o bryd (llwybrau gofal, arhosiad byrrach yn yr ysbyty a gwasanaethau cymunedol gwell) gan fod hyn wedi'i ymgorffori yng ngwaith yr RPBs.
* Dywedodd SE fod y brechlyn rhag y ffliw a COVID yn cael ei hyrwyddo'n llawn trwy gylchlythyr cofrestryddion. Un o'r Cymunedau Ymarfer a sefydlwyd oedd gofal seiliedig ar le a allai weithredu fel llwybr posibl i edrych ar well gofal cymunedol. Roedd y sefydliad hefyd wedi datblygu adnoddau ar gyfer rôl yr aseswr dibynadwy, a chydnabuwyd bod ganddynt fudd. Byddai hefyd yn myfyrio i weld a oedd unrhyw beth arall y gallai'r sefydliad ei wneud i'w gefnogi.
* Ychwanegodd SMcC fod hwn yn faes gwaith parhaus gyda thrafodaethau'n cael eu cynnal yr wythnos honno ar gynllunio gofal uwch mewn cartrefi gofal; gallai hyn olygu na fydd pobl yn gorfod teithio i'r ysbyty. Hefyd, cafwyd trafodaeth am y gefnogaeth y byddai angen i gartrefi gofal a staff eu cael er mwyn gallu cefnogi'r model hwnnw. Mae sgyrsiau hefyd yn mynd rhagddynt gyda chydweithwyr gofal sylfaenol i geisio adeiladu ar uchelgeisiau Ymhellach, Yn Gyflymach. Felly, roedd gwaith ar y gweill mewn nifer o feysydd lle gall y sefydliad helpu a chefnogi'r sector orau.

Diolchodd y Cadeirydd i'r Bwrdd am eu sylwadau a nodwyd y diweddariadau.  |
| **8.** | **Cynllun Busnes Adroddiad Cynnydd Ch2 2023-24** |
| i.ii.iii.iv.v.vi.vii.viii.ix.x.xi.xii.xiii.xiv.xv.xvi.xvii.xviii.xix.xx.xxi.xxii. | Rhoddodd KS gyflwyniad i'r adroddiad. Fel y soniwyd yn flaenorol, derbyniwyd llythyr cylch gwaith 2023-24. Ar ôl i'r ymholiadau cyllid gael eu datrys byddai'r cynllun busnes drafft wedyn yn cael ei gyflwyno i'r Dirprwy Weinidog ei gymeradwyo. Yna, bu'r Bwrdd yn gweithio'n systematig drwy adrannau'r adroddiad, gan edrych yn gyntaf ar thema blaenoriaeth un a oedd yn canolbwyntio ar y gweithlu gofal cymdeithasol a'r blynyddoedd cynnar. Nid oedd unrhyw sylwadau neu gwestiynau pellach am y flaenoriaeth hon.Wrth symud ymlaen gofynnodd y Cadeirydd am unrhyw sylwadau neu gwestiynau ar thema blaenoriaeth dau: rheolwyr, arweinwyr a pherchnogion gofal cymdeithasol a'r blynyddoedd cynnar. Gofynnodd PM pa negeseuon cyfathrebu oedd yn cael eu paratoi; gan mai hon oedd yr wythnos olaf i wneud cais i'r Gwobrau. Roedd yn awyddus i weld nifer y ceisiadau'n cynyddu. Dywedodd KS fod ceisiadau'n cyrraedd a bod nodiadau atgoffa yn cael eu hanfon yn ogystal â rhai gan y swyddog arweiniol ar gyfer pob categori.Dywedodd GQ ei bod hi'n anodd cyfeirio pobl at enillwyr blaenorol y Gwobrau gan nad yw gwefan Gofal Cymdeithasol Cymru yn cynnwys y wybodaeth gyswllt. Tynnodd sylw at bwysigrwydd cael gwybodaeth fanwl am enillwyr gwobrau'r gorffennol a'u prosiectau er mwyn rhannu arferion gorau a dangos cynnydd.Nododd KS sylwadau GQ a dywedodd fod fideograffydd newydd yn cychwyn gyda'r tîm cyfathrebu a rhan o'i rôl fyddai adolygu'r hyn oedd gan y sefydliad ar YouTube ac ychwanegu mwy o fanylion at y wefan. Nododd yr angen i sicrhau caniatâd gan enillwyr i rannu gwybodaeth gyswllt.Gan symud ymlaen i thema blaenoriaeth tri, arweinwyr strategol a rhanddeiliaid, gofynnodd SB a oedd angen monitro hyn yn ofalus o ystyried y ganran isel o bobl sy'n dod o hyd i waith drwy'r rhaglen Cyflwyniad i Ofal Cymdeithasol ar hyn o bryd. Dywedodd SMcC fod hwn yn faes heriol; roedd y tîm yn gweld bod unigolion yn llawer pellach i ffwrdd o farchnad y gweithlu nag a ragwelwyd ac felly bod angen mwy o gymorth arnynt i fynd i mewn i waith ar ôl cwblhau'r rhaglen. Unwaith yr oedd yr unigolion wedi cwblhau'r hyfforddiant, roedd hi’n anodd i’r sefydliad olrhain yr unigolion hynny a dilyn hynt eu camau nesaf, er gwaethaf ymdrechion y tîm. Gofynnodd DB a oedd modd cael mynediad at y cynllun er mwyn gallu cynnig cyflogaeth fel PA gan fod recriwtio yn anodd ar hyn o bryd. Dywedodd SMcC y byddai'n gofyn i'r tîm anfon dolen at DB ac y gall hysbysebu ar borth swyddi Gofalwn. **CAM GWEITHREDU.**Symudodd y Cadeirydd i thema blaenoriaeth pedwar, y gweithlu gofal cymdeithasol cofrestredig sy’n ennyn hyder y cyhoedd. Roedd TP yn dymuno cydnabod y cynnydd a wnaed yn y maes hwn yn enwedig wrth gofrestru a diolchodd i'r staff am eu gwaith.Ni chafwyd unrhyw gwestiynau na sylwadau am thema blaenoriaeth 5; y gweithlu gofal cymdeithasol a'r blynyddoedd cynnar sydd â chymwysterau, gwybodaeth a sgiliau addas gyda'r gwerthoedd, yr ymddygiad a'r ymarfer cywir neu am thema blaenoriaeth chwech; gwasanaethau gofal cymdeithasol sy'n ymgorffori ac yn darparu dulliau gofal a chymorth sy'n seiliedig ar gryfderauYn thema blaenoriaeth saith, ymarfer a pholisi gofal cymdeithasol wedi'u tanategu gan arloesi, ymchwil o ansawdd uchel, data a mathau eraill o dystiolaeth; oherwydd gwaith ar draws holl blatfformau ar-lein Gofal Cymdeithasol Cymru, dywedodd KS y gallai aelodau sylwi ar duedd ar i lawr gan fod pobl bellach yn gallu derbyn neu wrthod 'cwcis’. Felly mae’n debygol y bydd data dros yr ychydig chwarteri nesaf yn darparu data llinell sylfaen newydd ar gyfer y dyfodol. Fe wnaeth GQ ail-ategu pwysigrwydd cysondeb wrth gyfathrebu, hyd yn oed os yw hynny’n golygu ail-bwrpasu deunyddiau hŷn ond sy'n dal yn berthnasol gan ei bod wedi dilyn cwrs ar gysondeb yn y cyfryngau cymdeithasol.Roedd SMcC yn cytuno gyda sylwadau GQ, ac unwaith y byddai rhywun wedi'i benodi i rôl Rheolwr Cyfathrebu a Marchnata, byddai'r ffocws ar farchnata a chyfathrebu, yn hytrach na chyfathrebu yn unig, gan gydnabod yr angen am hyrwyddo cynnwys yn barhaus.Roedd DB am weld llyfrgell fytholwyrdd yn cael ei hadeiladu – un y gellid ei defnyddio'n gyflym a fyddai’n dangos hyd a lled yr adnoddau sydd ar gael. Roedd SMcC yn cytuno gyda sylwadau DB.Gan adeiladu ar bwynt DB. Roedd PM yn cydnabod y gallai fod angen bachau gwahanol i ddenu pobl i edrych ar adnoddau, felly efallai y gellid defnyddio'r un adnoddau a’u newid rhyw fymryn yn unig. Holodd HMJ am ddatblygiad y Swyddfa Genedlaethol o ystyried y risg strategol a nodwyd yn y papur. Dywedodd SE ei bod hi a'i swyddogion yn dal i fod mewn trafodaethau rheolaidd â swyddogion Llywodraeth Cymru i ddeall a, lle bo angen, i ddylanwadu ar syniadau. Roedd ymrwymiad gan y Prif Swyddog Gofal Cymdeithasol i sicrhau nad oedd unrhyw ddyblygu na dryswch ynghylch rolau. Pe bai unrhyw effaith wrth symud ymlaen, byddai'r sefydliad yn ceisio ei rheoli'n gydweithredol.  Wrth symud ymlaen i thema wyth, mae Gofal Cymdeithasol Cymru yn darparu gwasanaethau effeithiol a chynaliadwy o'r radd flaenaf; ni chafwyd unrhyw gwestiynau na sylwadau.Myfyriodd y Cadeirydd ar sylwadau eraill aelodau'r Bwrdd ynghylch y gwelliannau yn naratif yr adroddiad hwn a oedd yn amlwg wedi arwain at lai o gwestiynau o'i gymharu ag adroddiadau blaenorol lle nad oedd yr esboniadau a ddarparwyd efallai mor gynhwysfawr.Rhoddodd GR drosolwg o’r sefyllfa gyllidebol fel ag yr oedd ar ddiwedd y flwyddyn. Amlygodd newidiadau ers yr adroddiad diwethaf:* Roedd newidiadau i IFRS16 a newidiadau yn null cyfrifyddu prydlesi wedi rhyddhau mwy o arian i'w fuddsoddi yn y gyllideb.
* Roedd ffactor swyddi gwag mewnol wedi cynyddu o 4% i 7%
* Roedd 190 o fwrsariaethau wedi'u derbyn, yn hytrach na'r 200 o fwrsariaethau gwreiddiol a ragamcanwyd.
* Roedd yr incwm wedi cynyddu oherwydd bod y niferoedd a oedd wedi cofrestru yn uwch na'r hyn a gyllidebwyd ar ei gyfer yn wreiddiol.
* Roedd tanwariant ym maes gwrandawiadau yn sgil mwy o arbedion nag a ragwelwyd er bod y gyllideb eisoes wedi'i lleihau o'i chymharu â chyllideb y llynedd.
* Roedd y gorwariant yn y gyllideb Gwella a Datblygu oherwydd amseru a chyfradd swyddi gwag is nag yn rhannau eraill o'r sefydliad.
* Yn y gyllideb Strategaeth a Chymorth Busnes, roedd oedi wrth recriwtio yn y tîm digidol a chyfathrebu wedi arwain at danwario.
* Roedd rhagamcaniad tanwariant net o £246k ar ddiwedd y flwyddyn ar hyn o bryd.

Diolchodd y Cadeirydd i GR am y trosolwg a gofynnodd am unrhyw sylw neu gwestiwn. Tynnwyd sylw at y canlynol:* Gofynnodd JM a oedd yn bosibl nodi'r arian sy'n cael ei wario ar wasanaethau comisiwn o ystyried y rhagolygon ariannol anoddach sydd i ddod. Dywedodd GR fod y gwariant manwl ar wasanaethau a gomisiynwyd wedi'i gynnwys yn yr adroddiad cydymffurfedd ar gyfer y Pwyllgor Archwilio a Risg.
* Hefyd, ychwanegodd AL fod swyddogion wrthi'n datblygu strategaeth blaen-gyllideb ar gyfer y tair blynedd nesaf; roedd hyn yn dangos y byddai gwariant ar brosiectau gyda lefel uchel o waith comisiwn yn lleihau'n sylweddol dros y 18 mis nesaf, gan adlewyrchu'r ffaith bod y sefydliad wedi datblygu neu recriwtio sgiliau mewnol a bod prosiectau a gomisiynwyd yn allanol naill ai'n dirwyn i ben neu'n dod yn rhan o fusnes fel arfer.
* O ystyried y rhagolygon ariannol, gofynnodd PM a oedd yn werth ystyried mwy o gydweithio neu swyddi ar y cyd fel ffordd greadigol o wneud cynnydd mewn rhai meysydd gwaith. Gallai hyn gynnwys arloesedd, o gofio bod llawer o sefydliadau'n gweithio yn y maes hwn. Ymatebodd SMcC gan nodi bod y sefydliad yn cymryd rôl arwain o fewn y sector. Cwblhawyd y broses o ddatblygu strategaeth Ymlaen (strategaeth Ymchwil, Arloesi a Gwella) mewn cydweithrediad â phartneriaid er mwyn osgoi dyblygu a manteisio i’r eithaf ar adnoddau ar draws y system. Unwaith y byddai’r strategaeth wedi derbyn sêl bendith, byddai'n darparu fframwaith ar gyfer edrych ar arbedion ac ar y dulliau gwahanol y gellir eu cymryd.

Nid oedd unrhyw sylwadau neu gwestiynau pellach a chytunodd yr Aelodau eu bod wedi **craffu** ar y cynnydd yn erbyn Cynllun Busnes 2022-23 **a’i gymeradwyo** yn y cam chwarter cyntaf.   |
| **9.**  | **Adroddiad monitro diwedd blwyddyn Rhaglen Datblygu Gweithlu Gofal Cymdeithasol Cymru (Rhaglen Datblygu'r Gweithlu) 2022-23** |
| i.ii.iii. | Croesawyd JD gan y Cadeirydd ac agorodd y drafodaeth ar adroddiad y Bwrdd, gan ganolbwyntio ar agweddau allweddol, yn benodol atodiad 1. Wrth wneud hynny, tynnodd sylw at y canlynol: * Mwy o gyllid gan awdurdodau lleol a oedd wedi cynyddu'r lefel gyffredinol o gyllid sydd ar gael i'r sector 4%.
* £775k o gyllid ychwanegol a ddyrannwyd i gefnogi hyfforddiant gwaith cymdeithasol.
* £900k ychwanegol yn unol â gwarged a ddyrannwyd i flaenoriaethau o fewn y Strategaeth Gweithlu a heriau'r sector megis capasiti cymunedol a oedd wedi canolbwyntio ar ail-alluogi.
* Roedd gostyngiad o 2% mewn costau gweinyddu a rheoli (roedd y rhanbarthau wedi gofyn am beidio â chynyddu'r rhain yn fwy na chostau chwyddiant) a chynnydd o 4% yng nghost strwythurau cyflenwi.
* Cynnydd sylweddol yn lefelau presenoldeb ar draws digwyddiadau dysgu a datblygu gyda rhyw 15,000 yn fwy o leoedd hyfforddi ar gael.
* Cynnydd o 6% yn nifer y dysgwyr sy'n dilyn cymwysterau galwedigaethol.
* Mae ymyriadau llesiant yn cael eu hadrodd yn gyson ar draws y rhanbarthau.

Diolchodd y Cadeirydd i JD am y trosolwg ac am ei waith yn llunio'r adroddiad, gofynnodd am unrhyw sylwadau neu gwestiynau. Codwyd y canlynol:* Holodd HMJ am amseroedd hyfforddiant megis y rhai a ddarperir i ofalwyr maeth o gofio bod gan lawer ymrwymiadau gwaith yn ystod y diwrnod gwaith traddodiadol.
* Wrth fyfyrio ar ei gyfnod fel rheolwr gweithlu yn y sector, dywedodd JD y byddai sesiynau hyfforddi yn aml yn cael eu cynnal min nos ac ar benwythnosau a hefyd, fod yna ofal seibiant ar gael ar gyfer hyfforddiant yn ystod y dydd. Felly, roedd yn ffyddiog bod ystod o amseroedd hyfforddi ar gael ond byddai'n gwirio hyn gyda'r awdurdodau lleol.
* Ychwanegodd HMJ y gallai hynny fod yn wir am rai awdurdodau ond nid eraill gan greu anghysondeb yn dibynnu ar leoliad. Cytunodd JD i wirio trwy ei sianeli cyfathrebu gyda'r rhanbarthau ac adrodd yn ôl i HMJ **CAM GWEITHREDU.**
* Gofynnodd CC am eglurhad pellach ar y cyfraddau canrannol yn y tabl ar dudalen 81 o'r papurau (% cymhariaeth presenoldeb). Cadarnhaodd JD mai dyma ganran y bobl a oedd wedi mynychu o'i chymharu â'r nifer a oedd wedi archebu i fod yn bresennol.
* Soniodd CC bod yr hyfforddiant sydd ar gael i'r sector gwirfoddol yn ymddangos yn isel a gofynnodd pam?
* Rhoddodd JD sicrwydd bod calendrau hyfforddi yn cael eu hysbysebu ac ar gael ar draws y sector cyfan, gan gydnabod bod yna gyfle i helpu i hyrwyddo ymwybyddiaeth o'r calendrau hyfforddi yn genedlaethol.
* Dywedodd PM ei fod yn ansicr a oedd yr hyfforddiant sydd ar gael yn cael ei hybu a'i hyrwyddo'n llawn. Gofynnodd a oedd cyfle i wneud rhywfaint o waith ymgynghori i weld a ydy pobl yn ymwybodol o'r hyfforddiant sydd ar gael ac yn gallu cael gafael arno. Credai y gallai fod angen gofyn i'r awdurdodau lleol ddangos sut maen nhw'n hyrwyddo'r hyfforddiant i'r sector gwirfoddol a phreifat.
* Hefyd, gofynnodd SB a oedd angen bod yn fwy eglur o ran sut a chan bwy y dylid defnyddio'r grant i sicrhau dosbarthiad mwy cyfartal.
* Dywedodd SMcC y byddai'r sylwadau gan PM a SB yn cael eu hystyried wrth edrych ar y llythyr cylch gwaith a'r meysydd y gellir eu cryfhau yn yr eitem nesaf ar yr agenda. Hefyd, nododd y ffaith mai dyma'r tro cyntaf i'r data fod ar gael ers adolygu'r grant ac wrth edrych o flwyddyn i flwyddyn, gallai'r sefydliad weld a oedd yn symud i'r cyfeiriad cywir.
* Gofynnodd JM a oedd gwahaniaethau sylweddol neu batrymau'n datblygu o ran sut roedd y grant yn cael ei ddefnyddio gan y rhanbarthau.
* Dywedodd JD y bydd gwahaniaethau gan mai’r rhanbarthau piau’r dewis ynglŷn â’u cynlluniau hyfforddi eu hunain fel y cymeradwywyd gan y Bwrdd Partneriaeth Rhanbarthol. Eleni am y tro cyntaf, byddai Gofal Cymdeithasol Cymru yn creu adroddiad manylach i'w anfon yn ôl i'r rhanbarthau ar eu perfformiad. Dylai hynny annog arferion gorau ar draws y rhanbarthau hefyd, yn ogystal â rhannu'r adroddiadau o bob rhanbarth mewn porth canolog.
* Fe wnaeth y Cadeirydd atgoffa aelodau'r Bwrdd, o fis Ebrill y flwyddyn nesaf, y byddai'r sefydliad am gynnal y Sesiynau Datblygu Strategol a’r cyfarfodydd Bwrdd mewn rhanbarthau ledled Cymru ac y gallai hyn hwyluso trafodaethau pellach ar yr hyn sy'n gweithio'n dda.

Nid oedd unrhyw gwestiynau na sylwadau pellach a chytunodd yr aelodau eu bod wedi **craffu a chael sicrwydd** ar reolaeth a darpariaeth grant y Rhaglen Datblygu Gweithlu ar gyfer 2022/2023. |
| **10.** | **Cylchlythyr grant y Rhaglen Datblygu Gweithlu 2024-2025** |
| i.ii.iii. | Rhoddodd JD drosolwg o'r eitem hon gan nodi bod y llythyr yn ailadrodd llythyr y flwyddyn flaenorol, heb fawr o newidiadau. Darparwyd dogfen gyda'r newidiadau wedi’u tracio er mwyn helpu'r aelodau i weld yn glir y newidiadau a gynigir. Parhaodd lefel ddangosol y cyllid yr un fath (yn amodol ar ei dderbyn gan Lywodraeth Cymru). Am y tro cyntaf, gofynnwyd i ranbarthau nodi anghenion heb eu diwallu i ddarparu cyd-destun yr heriau wrth symud ymlaen. Diolchodd y Cadeirydd i JD am ei throsolwg a gofynnodd am sylwadau a chwestiynau; codwyd y canlynol:* Gofynnodd HMJ a oedd y cyfeiriadau at ofalwyr di-dâl hefyd yn cynnwys gofalwyr maeth. Hefyd, cwestiynodd y cyfeiriad at gydraddoldeb a'r Gymraeg gyda'i gilydd gan fod y gofyniad hyfforddi ar gyfer y rhain yn wahanol.
* Dywedodd JD fod cyfeiriadau at gydraddoldeb a'r Gymraeg yn gydberthynas uniongyrchol â'r llinynnau aur o fewn y Strategaeth Gweithlu ond ei fod yn hapus i'w gwahanu.
* Diolchodd HMJ i JD am yr esboniad ond teimlai fod mwy o gyfeiriad at gydraddoldeb na'r Gymraeg.
* Dywedodd JD fod cyfeiriad at Mwy na Geiriau ym mhwynt 22 yn ogystal â sicrhau darpariaeth dysgu, datblygu a chymwysterau drwy'r Gymraeg.
* Cytunwyd y byddai JD yn adolygu ac efallai'n egluro'r berthynas â'r llinynnau aur **CAM GWEITHREDU.**
* Gan adeiladu ar gydraddoldeb mynediad a drafodwyd yn flaenorol, gofynnodd PM a oedd cyfle i egluro nad oedd digon o fynediad i bawb ar draws y sector.
* Dywedodd JD y byddai'n ychwanegu'r ffaith nad oedd y sector cyfan yn ymwybodol o'r cynnig hyfforddiant sydd ar gael ar hyn o bryd. Byddai rheolwyr y gweithlu yn cael fersiwn o’r llythyr gyda’r newidiadau wedi’u tracio, a oedd yn pwysleisio'r angen i gymryd camau i hyrwyddo'r hyfforddiant.

Diolchodd y Cadeirydd i'r aelodau am eu sylwadau; nid oedd unrhyw gwestiynau pellach a phenderfynodd y Bwrdd **gymeradwyo** cylchlythyr grant y Rhaglen Datblygu Gweithlu ar gyfer 2024/2025. |
| **11.** | **Adroddiad Blynyddol ar Gydraddoldeb 2022-23** |
| i.ii.iii. | Cyflwynodd GH bwyntiau allweddol yr adroddiad gan dynnu sylw at y canlynol:* Penodi MB yn Swyddog EDI.
* Y ffaith mai dyma’r adroddiad blynyddol cyntaf yn erbyn Cynllun Cydraddoldeb Strategol newydd 2022-27. O'r herwydd roedd yn canolbwyntio ar faterion mewnol cyn troi ffocws y sefydliad at gefnogi'r sector.
* Mae amcanion y cynllun yn cynnwys pob Cyfarwyddwr Cynorthwyol gan sicrhau amlygrwydd ar draws y sefydliad.
* Bu cydweithio agos gyda Llywodraeth Cymru wrth iddi gyhoeddi camau gweithredu fel rhan o gynlluniau gweithredu gwahanol EDI.

Diolchodd y Cadeirydd i GH am y trosolwg a gofynnodd am unrhyw sylwadau neu gwestiynau, codwyd y canlynol:* Croesawodd SB yr egni a'r momentwm y tu ôl i'r gwaith hwn. Roedd yn rhywbeth nas gwelwyd o'r blaen a theimlai fod yna gynnydd ar droed a oedd yn mynd i'r cyfeiriad cywir. O ystyried y sôn am recriwtio dall a'r ystadegau yn y ddogfen (fel y canrannau o gefndiroedd gwahanol sy'n mynd o’r cam cais i’r cam penodiad), gofynnodd a oedd unrhyw fyfyrdodau ar yr ystadegau.
* Dywedodd MB fod cynnydd wedi'i wneud gyda systemau bellach ar waith i olrhain unigolion ar gamau gwahanol yn y broses recriwtio. Gwnaed cynnydd ar anabledd hefyd, a soniodd MB am ymdrechion parhaus i fynd i'r afael â rhagfarn a chynwysoldeb wrth hysbysebu swyddi ac yn y cwestiynau cyfweld.
* Ychwanegodd DP fod hwn yn gwestiwn yr oedd y sefydliad ei hun yn ei ofyn fel rhan o'r grŵp EDI a sefydlwyd.
* Roedd y Cadeirydd hefyd yn myfyrio ar golli pobl ar gamau gwahanol (gan ei fod wedi mynd trwy broses recriwtio'r Bwrdd) a'r angen i gymryd camau cadarnhaol i sicrhau pob chwarae teg i bawb.
* Gan gyfeirio at y wybodaeth am gydraddoldeb y sefydliad, gofynnodd PM a oedd wedi'i chasglu eleni gan mai Mehefin 2022 oedd wedi’i nodi. Eglurodd GH ei bod wedi'i chasglu eleni ac y byddai’n ymddangos yn adroddiad 2023-24.
* Cyfeiriodd PM hefyd at yr hyfforddiant EDI diweddar a gynhaliwyd gan y Bwrdd a'r angen am gynhwysiant i lawr i lefel unigol. Roedd yn awyddus i ddeall sut yr oedd hyn yn cael ei ddatblygu ar lefel rheolwr llinell.
* Dywedodd GH fod hyfforddiant parhaus i staff yn ogystal â pholisi urddas a pharch diwygiedig sy'n darparu mwy o enghreifftiau o sut i gefnogi unigolion.
* Amlygodd DB yr angen i edrych ar yr holl bolisïau trwy lygaid y model cymdeithasol o anabledd. Roedd MB yn gwbl gefnogol o hyn, a dywedodd y byddai'r sefydliad yn edrych drwy'r lens hon pan fyddai’r Codau Ymarfer yn cael eu hadolygu, ac y byddai’r un peth yn wir gydag unrhyw adolygiadau o gymwysterau. Gobeithio y caiff hyn ei adlewyrchu yn adroddiad y flwyddyn nesaf.
* Dywedodd HMJ fod yr adroddiad yn hawdd i'w ddarllen ac yn cynnwys dolenni i wybodaeth ychwanegol. Holodd pam mae'r Gymraeg yn cael ei chynnwys gydag EDI gan fod y gyfraith yn wahanol ac efallai y byddai'n werth egluro mwy pam mae’r sefydliad yn cyfeirio at y Gymraeg o fewn yr adroddiad. Cytunodd GH i gryfhau'r naratif **CAM GWEITHREDU.**
* Gofynnodd y Cadeirydd a oedd categoreiddio hil yn fframwaith yr oedd y sefydliad wedi'i ddatblygu neu'n ofyniad cenedlaethol gan ei fod yn ymddangos yn orgymhleth ac fel petai’n gorgyffwrdd. Cadarnhaodd MB, er bod y categorïau wedi dod o ddata'r Swyddfa Ystadegau Gwladol, nad oedd yn ofynnol i'r sefydliad adrodd yn ei erbyn. Cytunodd i ymchwilio i'r mater gan fod y data ar gael gan y sefydliad, ac y gallai'r sefydliad edrych ar sut y gellid ei symleiddio yn y dyfodol.
* Ychwanegodd HMJ ei fod yn faes cymhleth oherwydd gallai unigolyn ddewis cael ei adnabod fel Cymro/Cymraes ac fel unigolyn ethnig leiafrifol ac felly roedd yn anodd rheoli cymhlethdodau o'r fath.
* Yn achos y rhai a oedd wedi ticio'r bocs 'ddim am ddweud/prefer not to answer' yn ystadegau recriwtio'r sefydliad, gofynnodd y Cadeirydd a oedd y sefydliad yn gwybod eu hethnigrwydd yn ddiweddarach.
* Gan nad oedd y ffurflen yn orfodol i'w chwblhau, dywedodd DP y bydd rhai'n penderfynu peidio ag ateb.
* Rhannodd Grace Quantock wybodaeth am pam mae rhai unigolion yn dewis peidio ag ateb y cwestiwn ethnigrwydd, gan nodi rhesymau fel teimlo nad yw'r categorïau a ddarperir yn eu cynrychioli neu amheuaeth am ymrwymiad y sefydliad i amrywiaeth.

Ni chafwyd unrhyw sylwadau na chwestiynau eraill. Roedd y Cadeirydd yn cydnabod cymhlethdod y mater a diolchodd am yr ymdrechion i fynd i'r afael ag amrywiaeth a chynhwysiant. Roedd y Bwrdd yn fodlon gyda hyn, a chafodd Adroddiad Cydraddoldeb Blynyddol 2022-23 **ei gymeradwyo.**  |
| **12.** | **Crynodeb o’r Sesiynau Datblygu Strategol**  |
| i.ii. | Cafodd crynodeb o'r pynciau a drafodwyd mewn sesiynau Datblygu Strategol ers cyfarfod diwethaf y Bwrdd ei gyhoeddi er mwyn rhoi cipolwg ar y gwaith a wnaed rhwng cyfarfodydd ffurfiol y Bwrdd i gynulleidfa gyhoeddus.  Nid oedd bwriad trafod yr eitem oni bai bod aelod yn dymuno gwneud hynny. Nododd y Bwrdd y wybodaeth a gynhwysir yn y papur.   |
| **14.** | **Effeithiolrwydd cyfarfodydd** |
| i.ii. | Gofynnwyd i holl aelodau'r Bwrdd lenwi gwerthusiad Microsoft Forms o effeithiolrwydd y cyfarfod yn dilyn y cyfarfod ond, yn y cyfamser, gofynnodd y Cadeirydd am unrhyw fyfyrdodau cyffredinol. Nodwyd y canlynol:* Roedd y sesiwn Atebolrwydd fel petai’n gweithio'n dda gyda'r Dirprwy Weinidog yn gwerthfawrogi'r ddeialog.
* Er bod Gofal Cymdeithasol Cymru yn cyflawni'n dda fel sefydliad, cydnabuwyd bod problemau sylweddol yn y sector.

Dyma ganlyniadau'r ymarfer gwerthuso a gynhaliwyd wedi hynny (yn seiliedig ar sgôr o 1 i 5, gydag 1 yn wael a 5 yn ardderchog):  Eitem 9 - Rhaglen Datblygu'r Gweithlu - Cydbwysedd cywir rhwng cyflwyniad a thrafodaeth? * Sgôr cyfartalog 4.50

Eitem 9 - Rhaglen Datblygu'r Gweithlu - Digon o her a chraffu? * Sgôr cyfartalog 4.38

Eitem 9 - Rhaglen Datblygu'r Gweithlu - wedi cael cyfle i gyfrannu? * Sgôr cyfartalog 4.86

Eitem 9 - Rhaglen Datblygu'r Gweithlu - Hapus gyda'r canlyniad a gyrhaeddwyd? * Sgôr cyfartalog 4.75

Ansawdd y papurau? * Sgôr cyfartalog 4.38

Lefel y trafod a'r dadlau am faterion allweddol yn ddigonol? * Sgôr cyfartalog 4.38

Y Tîm Rheoli Gweithredol yn ymatebol i heriau neu awgrymiadau a godwyd?* Sgôr cyfartalog 4.71

Effeithiolrwydd y cyfarfod yn gyffredinol? * Sgôr cyfartalog 4.38

Darparwyd y sylwadau rhydd canlynol hefyd mewn ymateb i'r cwestiwn, Sut y gellid gwella'r cyfarfod heddiw?* Dim syniadau fel y cyfryw. Da rhoi cynnig ar ddull gwahanol ar gyfer gwerthuso. Braf cael dwy egwyl achos roedd eu hangen nhw. Rhyngweithio cadarnhaol.
* Ymunais â'r cyfarfod drwy Zoom, roedd yn brofiad gwahanol i fod yn y Bwrdd yn bersonol. Mae'n teimlo fel petaech chi'n gwneud cyfraniad ond eich bod un cam allan ohoni.
* Roedd y papurau perfformiad braidd yn hwyr. Cyfarfod gwych ar y cyfan.
* Rhai mân broblemau technegol gydag offer cyfieithu ar y pryd nad oedd yn tynnu oddi ar y cyfarfod mewn gwirionedd.
* Mân broblemau o hyd gydag ansawdd y sain i'r rhai ar Zoom, ond eto'n weddol ddibwys o ystyried y darlun mawr.
* Nid yw trefn yr ystafell yn wych o hyd, ond mae'n anodd gweld beth arall allai'r sefydliad ei wneud o ystyried cyfyngiadau'r ystafell.
* Fel arall, cyfarfod da. Wedi'i drefnu'n dda. Papurau'n dda. Wedi'i gyflwyno'n dda. Trafodaethau da. Ymateb adeiladol arferol gan y Tîm Rheoli Gweithredol.
* Ro'n i'n ffonio i mewn, ond yn teimlo nad oedd natur hybrid y cyfarfod yn ormod o rwystr. Roedd ongl y camera'n golygu nad oeddwn i'n gallu gweld unrhyw un yn yr ystafell neu Mick, a oedd yn dipyn o her. Ond roeddwn i'n teimlo fy mod i'n gallu cyfrannu'n llawn.

Cafwyd y sylwadau canlynol hefyd mewn ymateb i'r cwestiwn, Pa gyfleoedd a fethwyd heddiw?* Methu meddwl am unrhyw beth, heblaw'r ffaith ei bod yn teimlo braidd yn rhyfedd edrych yn ôl ar Adroddiad Cydraddoldeb Blynyddol 2022-23 heb gael cyfle i ddeall yn fanylach y cynlluniau ar gyfer eleni (er mwyn i'r sefydliad allu asesu'r rhain yng nghynllun y flwyddyn nesaf).
* Hefyd, da iawn ar esblygiad parhaus y Rhaglen Datblygu Gweithlu dros amser – o ran adrodd ac ymagwedd.
* Dim, yn fy marn i
* Mae'n debyg y byddwn wedi cyfrannu mwy pe bawn i yno'n bersonol.
* Alla i ddim meddwl am unrhyw beth yn benodol.
* Roeddwn i'n meddwl ei fod yn gyfarfod da, yn effeithiol ac yn ennyn diddordeb. Roedd y Gweinidog yn ymddangos yn hapus ac o'r farn bod y cyflwyniadau yn ddefnyddiol.
* Rwy'n gwybod bod y sesiwn gyda'r Gweinidog yn ddarn penodol ac yn rhan bwysig o atebolrwydd y sefydliad i'r Gweinidog, ond teimlais fod y sefydliad wedi cael cyfle i godi rhai o'r problemau sy'n wynebu'r sefydliad a'r sector fel ei gilydd. Fodd bynnag, nid dyma’r fforwm mewn gwirionedd i archwilio'r materion mewn ffordd fwy ystyrlon; bydd y sesiwn anffurfiol gyda'r Gweinidog yn ddefnyddiol.

  |
| **15.** | **Unrhyw fater arall** |
| i.ii. | Nid oedd unrhyw fater arall. Daeth y cyfarfod i ben am 12.55 |
| **Dyddiad y cyfarfod nesaf:**Dydd Iau 1 Chwefror 2023**Camau Gweithredu** |

|  |  |  |  |
| --- | --- | --- | --- |
| **Rhif** | **Eitem** | Gweithredu | **Pwy** |
| 15/23/SCW | 2. Atebolrwydd gyda'r Dirprwy Weinidog | Nifer y gweithwyr cymdeithasol rhyngwladol a dadansoddiad o'r lleoliadau sydd i'w rhannu gyda'r Dirprwy Weinidog | David Pritchard |
| 16/23/SCW | 2. Atebolrwydd gyda'r Dirprwy Weinidog | Rhannu manylion am gynnig rhagweithiol Sir Gâr o recriwtio rhyngwladol gyda'r Dirprwy Weinidog | Emma Britton |
| 17/23/SCW | 8. Cynllun Busnes Adroddiad Cynnydd Ch2 2023-24 | Rhannu manylion am sut i hysbysebu swyddi ar wefan Gofalwn i DB | Sarah McCarty |
| 18/23/SCW | 9. Adroddiad monitro diwedd blwyddyn Y Rhaglen Datblygu Gweithlu  | Gwirio pryd mae ALl yn cynnig hyfforddiant ac adborth i HMJ | Jon Day |
| 19/23/SCW | 10-25 Llythyr cylchlythyr grant Y Rhaglen Datblygu Gweithlu | Adolygu ac o bosibl gwneud y cysylltiadau â’r llinynnau aur yn fwy eglur | Jon Day |
| 20/23/SCW | 11. Adroddiad blynyddol ar gydraddoldeb 2022–23 | Cryfhau'r naratif ynghylch pam y cafodd y Gymraeg ei chynnwys o fewn yr adroddiad | Gemma Halliday |